สวัสดีค่ะ คุณ คือเหตุการณ์เป็นแบบนี้ค่ะ แฟนช่วยตัวเองอยู่ข้างหลังเรา พอเขาเสร็จน้ำอสุจิอยู่แถวๆสะโพกเราค่ะ ระหว่างนั้นน้ำอสุจิเหมือนน้ำอสุจิจะไหลไปถึงช่องคลอดโดยมีน้ำปะปาช่วยค่ะ เพราะตอนนั้นอาบน้ำอยู่ แต่ตอนนั้นเรายังไม่ได้อ้าขานะคะ ยืนปกติเลย แต่หลังจากนั้นเราก็ฉีดล้างน้องปกติ คุณว่าอสุจิที่ว่าจะสามารถเข้าไปปฏิสนธิได้ไหมคะ หรือว่าตายตั้งแต่ยังไม่ได้เข้า หรือน้ำปะปาทำให้อสุจิตายหรือเปล่าคะ ไม่ได้สอดใส่กันเลยค่ะกังวลเพราะว่าวันนั้นน่าจะเป็นวันไข่ตกพอดี แต่ส่วนตัวแล้วรับทานยาคุมฉุกเฉินไปสองเม็ดพร้อมกันตามคำแนะนำของเภสัชค่ะ คุณว่าแบบนี้โอกาสตั้งครรภ์มีไหมคะ
สวัสดีค่ะ จากเหตุการณ์ดังกล่าวมามีโอกาสตั้งครรภ์น้อย เนื่องจากน้ำอสุจิมักไม่สามารถเข้าไปปฏิสนธิกับไข่ได้ หากขาดแรงส่งจากอวัยวะเพศชาย และไม่ได้อยู่ในช่องคลอดผู้หญิงในทันที นั่นคือการมีเพศสัมพันธ์ที่ไม่ได้มีการสอดใส่มีโอกาสตั้งครรภ์ได้น้อยมากหากรับประทานยาคุมฉุกเฉินไปแล้ว ควรรับประทานให้ครบ และสังเกตอาการ หากประจำเดือนมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก